Alfons Walde

Alfons WALDE (naskiĝinta la 8-a de februaro 1891 en Oberndorf in Tirol, mortinta la 11-a de decembro 1958 en Kitzbühel) estis aŭstra pentristo kaj arkitekto.

 Agado kaj vivo 
Walde estis la unua artisto se temas pri la volo sukcese alporti skiadon kiel subjekto en pentraĵon. Tiuj sportaj scenoj kune kun liaj vintropejzaĝoj kaj farmaj bildoj, igitaj en unika glutenfarba stilo kun brila kolorigo, kompletigis liajn aliajn artajn talentojn kiel kaj arkitekto kaj grafika artisto. Multaj el liaj pentraĵoj povas esti viditaj en la muzeogalerio Museum Kitzbühel.

Alfons Walde produktis sian unuan akvarelon kaj glutenfarbopentraĵojn dum siaj lernejaj tagoj. De 1910 ĝis 1914 Walde studis arkitekturon ĉe la Teknika altlernejo en Vieno. En la sama tempo li daŭrigis sian trejniĝon kiel farbisto. En la danuba metropolo li aliris artistajn rondojn kiuj inkludis Egon Schiele kaj Gustav Klimt, kaj li iĝis influita fare de Ferdinand Hodler.

En 1911 Walde havis lian unuan ekspozicion en Innsbruck; kaj en 1913 prezentis kvar farmbildojn ĉe la prestiĝa viena Secesia ekspozicio. De 1914 ĝis 1917 li aktive partoprenis la Unuan mondmiliton en la taĉmentoj de Tiroler Kaiserschützen en la alta montaro. Post revenado al Kitzbühel, li plene dediĉis sin al pentraĵo kaj denove partoprenis ekspoziciojn de la Secesio kaj la vieno Künstlerhaus en la 1920-aj jaroj.

De proksimume 1928 Walde finfine trovis sian propran karakterizan stilon, kiu donis esprimon kaj al la tirola monta pejzaĝo - precipe la vivantaj vintropejzaĝoj - kaj al ĝiaj fortikaj homoj helpe de tre reduktitaj desegnaĵoj kaj paŝtelokolorigo. Dum la resto de lia artistkariero lia laboro restis kun la temo de lia patrujo, kaj retenis la saman klaran indiĝenan stilon.

La impresionismaj, momentozaj sentoj elvokitaj per la pentraĵoj de Walde donis al ili unikan kaj karakterizan lokon en internacia historio de arto. Tio estis reflektita kaj evidentiĝis en multaj ekspozicioj kaj artistaj konkursoj kaj per premioj aljuĝitaj al Walde.

Walde ankaŭ laboris vitralpentrade por la insbruka entrepreno Tiroler Glasmalerei- und Mosaikanstalt.

 Literaturo 
 Gert Ammann u.a.: Alfons Walde (1891-1958). 5. Auflage. Tyrolia, Innsbruck 2005, ISBN 3-7022-1401-1.
 Ausstellungskatalog Alfons Walde. Leopold Museum, Wien 2006.

 Eksteraj ligiloj 


 Galerio Alfons Walde en Kitzbühel
 www.alfons-walde.info - Vivo kaj verkoj 
 Biografio 
 Arteldonejo Alfons Walde
 Walde ĉe Galerie Schüller
 Gazetartikolo pri ŝtelita kaj reaperinta pentraĵo
 ÜBER DAS LAND: Egger-Lienz / Walde / Berg - tri pentristoj, tri regionoj

Kategorio:Aŭstraj pentristoj
Kategorio:Aŭstraj arkitektoj
Kategorio:Vintra sporto